
                         Haveforeningen

                H/F Havrelyngen v/bestyrelsen, Havrelyngen 1, 4600 Køge, e-mail: bestyrelsen@havrelyngen.dk
Referat af bestyrelsesmøde
Dato for mødet 
06.10.2025 kl. 18:00 i Fælleshuset.
Fraværende
Keld og Frederik.
Referent
Anette.
Dagsorden

· Godkendelse af referat fra sidste møde

· Godkendelse af dagsorden

· Meddelelse fra forretningsudvalg
· Meddelelse fra sekretær
· Meddelelse fra øvrige bestyrelsesmedlemmer

· Meddelelse fra formanden, herunder indkommen post

· Regnskab

· Beslutninger (eventuelt indkommen post)

· Eventuelt

Godkendelse af referat fra sidste møde

Godkendt.  
Godkendelse af dagsorden

Godkendt.
Meddelelse fra forretningsudvalg

Salg af haver 
· Vi har solgt have 30 og have 70
· Der er aktuelt 8 haver til salg
Udvalg for vedligeholdelse af fælleshus og toiletter 
· Håndtag til toilettet ved fælleshuset bliver repareret
· Den fine nye trappe til toilettet ved fælleshuset bliver malet til foråret ved fællesarbejde
Udvalg for vedligeholdelse af vej og grønne områder 

· Vi afventer fortsat pris på betonrør i stedet for pullerter, som så skal beplantes med blomster. Marcus undersøger priser, hvorefter vi tager stilling.
Meddelelse fra øvrige bestyrelsesmedlemmer

Aktuel venteliste i HF Havrelyngen blev fremvist tillige med liste på de aktuelle haver, som er til salg nu. 
Vi er af Køge Kommune blevet bedt om at levere kontrakter på havesalg de sidste 3 år, ligesom vi skal levere aktuelle ventelister. Vi har sendt forespørgsel til vores advokat om dette er lovligt i forhold til GDBR og afventer svar.
Have 6 er brændt ned og vi har fået mange henvendelser om asbest etc. fra det hus. Professionelle har fjernet alt fra grunden, hvorfor muligt asbest og affald er kørt væk. Der er ved at blive opført et nyt hus på grunden.
Vi havde den 21/9-2025 dette års sidste fællesarbejde. Vi gør herefter op, hvilke haver der skal betale gebyr på 500 kr. for manglende fremmøde.

Den 28/9-2025 gik vi dette års sidste havevandring. Mange haver har fået henstilling eller påkravsbrev, idet haverne skal passes uanset om det er sommer eller vinter.
Meddelelse fra formanden, herunder indkommen post

Vi har fået klage over, at bestyrelsesmedlemmer uden varsel besigtiger haver. Det er bestyrelses-medlemmer i sin fulde ret til for at sikre, at alle haver passes og vedligeholdes i henhold til vedtægterne i HF Havrelyngen samt kontrakten med Køge Kommune.
Regnskab, meddelelse fra kassereren
Der er sendt opkrævning på haveleje den 8/10-2025 med betalingsfrist den 1/12-2025. Separat opkrævning på vand sendes ud, når vi har fået endeligt vandregnskab fra Køge Kommune.
Beslutninger (eventuelt indkommen post)

Intet nyt.
Eventuelt
Intet nyt.
Fastlæggelse af næste bestyrelsesmøde

Fastsættelse af tidspunkter for bestyrelsesmøder, kontortid, fællesarbejde, havevandring samt tidspunkter for haveaffalds- og storskraldscontainere bliver rundsendt i foråret, hvor vi også tildeler tider for fællesarbejde. 

Anette Fladberg 
19.10.2025

